Gwastell ar rouaned

Gwastell ar rouaned zo ur wastell graet ha debret e meur a vro da vare Gouel ar Rouaned, ur gouel kristen a-orin pagan. Likaet eo bet ar gouel-se bremañ, hag un dro eo gwastell ar rouaned d'en em adkavout etre kerent pe mignoned.

Ur favenn a zo e-barzh, e stumm un dudenn eus kraou Nedeleg pe un dudenn all (tresadenn-vev, film...). An hini a ya ar favenn gantañ a zeu da vezañ ar roue. Gwerzhet e vez gwastilli ar Rouaned gant ur gurunenn e paper a vez lakaet war penn roue pe rouanez an deiz. 

E frañjipan e vez graet gwastilli ar Rouaned e Breizh, norzh Bro-C'hall, Luksembourg, Belgia, Suis, Kebek hag Akadia. E Flandrez Belgia e vez graet driekoningentaart anezhi (tartezenn an tri Roue). 

E Provañs, Lengadok, Gwaskogn, Spagn, Portugal, Mec'hiko ha Louiziana e vez debret ur stumm all eus gwastell ar rouaned e briochenn ha goloet gant sukr hag a-wechoù frouezh koñfizet.

Debret e vez da ouel ar Rouaned a vez lidet d'ar 6 a viz Genver pe d'ar Sul kentañ goude ar 1 a viz Genver hervez ar broioù, hag en deizioù a-raok ha goude. 

Rummad:Gwestell
Rummad:Keginerezh Europa